EkBass/fiwiki-20250220-pages-articles huggingface dataset:
Jari Paasikivi

Pertti Jari Paasikivi (s. 30. huhtikuuta 1954) on vuorineuvos ja Oraksen perustajan Erkki Paasikiven kolmas poika. Hän on toiminut Oras Investin hallituksen puheenjohtajana vuodesta 2018, johon hän siirtyi Oras Investin toimitusjohtajan paikalta huhtikuussa 2018. Hän oli Oraksen toimitus- ja konsernijohtaja vuosina 1994–2007. Paasikivi valmistui kauppatieteiden maisteriksi Svenska handelshögskolanista vuonna 1983. Paasikivi toimi Kemiran hallituksen puheenjohtajana 2014-2022, Tikkurilan hallituksen puheenjohtajana 2010-2021, Varma Keskinäinen eläkevakuutusyhtiön hallituksen puheenjohtajana 2017-2021 ja Uponorin hallituksen puheenjohtajana 2008–2014. Sen lisäksi hän toimi Teknologiateollisuuden hallituksen puheenjohtaja vuosina 2013-2015 sekä oli Oraksen hallituksen puheenjohtaja vuosina 2013-2019. Hän on istunut myös Talotekniikkateollisuuden hallituksessa ja toiminut Keskuskauppakamarin varapuheenjohtajana sekä Rauman kauppakamarin puheenjohtajana. Paasikivi on naimisissa ja hänellä on kolme aikuista lasta. ==Lähteet== Luokka:Suomalaiset yritysjohtajat Luokka:Vuorineuvokset Luokka:Vuonna 1954 syntyneet Luokka:Elävät henkilöt
Erkki Paasikivi

Erkki Paasikivi (3. joulukuuta 1917 Rauma – 19. kesäkuuta 2003 Rauma) oli teollisuusneuvos ja perheyritys Oraksen perustajaTalouselämä: Paasikiven iloiset velikullat tarttuvat Kemiraan 12.10.2007 . Hän toimi Oraksen toimitusjohtajana vuosina 1945–1978 ja jatkoi sen jälkeen yrityksen hallituksen puheenjohtajana vuoteen 1996 astiErkki Paasikiven säätiö . ==Ura== Erkki Paasikivi perusti Oras Oy:n 1945 alun perin autokorjaamoksi, mutta oli erittäin kiinnostunut omien tuotteiden valmistamisesta. Niin yrityksestä muodostuikin LVI-tuotteita valmistava tehdas, jossa hanatuotanto alkoi vuonna 1948 yksinkertaisista tappihanoista. 1950- ja 1960-luvuilla Orasta alettiin arvostaa yrityksenä valtakunnan tasolla, ja vuonna 1975 sille myönnettiin valtakunnallinen yrittäjäpalkinto. Oras alkoi kansainvälistyä 1980- ja 1990-luvuilla, jolloin tehtiin merkittäviä yritysostoja Saksasta, Norjasta ja Puolasta. Erkki Paasikivi toimi yrityksen toimitusjohtajana vuoteen 1979 asti ja jatkoi sen jälkeen hallituksen puheenjohtajana vuoteen 1996 asti. == Henkilökohtainen elämä == Erkki Paasikiven vaimo Irja Oras (1921–) kuuluu tunnettuun raumalaiseen Oraksen liikennöitsijäsukuun. Heillä on kolme poikaa, Jukka, Pekka ja Jari, jotka ovat kaikki työskennelleet yritysjohtajina. Erkki Paasikivi piti tärkeänä perhettä ja lähiyhteisöä ja tuki sotaveteraanien toimintaa. Eläkkeellä Erkki Paasikivi loi metalliveistoksia ja koruja. Hänen nimeään kantava säätiö perustettiin 1987 taustanaan ajatus Paasikiven halusta jatkaa elämäntyötään vesiteknologian, talotekniikka-alan ja kulttuurin parissa. Se on tukenut merkittävästi raumalaista kulttuuria ja urheilua. Paasikivi sai teollisuusneuvoksen arvonimen 1975 ja Suomen Leijonan ritarikunnan komentajamerkin 1983. ==Lähteet== Luokka:Suomalaiset yritysjohtajat Luokka:Vuonna 1917 syntyneet Luokka:Vuonna 2003 kuolleet
Euroopan unionin julkaisutoimisto

Euroopan unionin julkaisutoimisto on toimielinten yhteinen toimisto, jonka tavoitteena on varmistaa Euroopan yhteisöjen ja Euroopan unionin toimielinten julkaisujen julkaiseminen parhain mahdollisin edellytyksin - Päätös 2009/496/EY, Euratom. *Se julkaisee muun muassa Euroopan unionin virallista lehteä, joka ilmestyy päivittäin 22 kielellä (osa numeroista lisäksi iirin kielellä), ja monenlaista EU:n toimiin liittyvää tiedotusaineistoa. *Euroopan unionin julkaisutoimisto tuottaa julkaisuja kaikille EU:n toimielimille. Julkaisutoimisto tarjoaa myös useita verkkopalveluja, joiden avulla voi tutustua maksutta EU:n lainsäädäntöön (EUR-Lex), EU:n julkaisuihin (EU Bookshop), EU:n julkisiin hankintoihin (TED-tietokanta) sekä EU:n tutkimus- ja kehitystoimintaan (CORDIS-tietopalvelu). Lokakuusta 2009 lähtien kaikki Euroopan unionin julkaisutoimiston vuodesta 1952 julkaisemat EU:n toimielinten, erillisvirastojen ja muiden elinten julkaisut ovat maksuttomasti ladattavissa EU Bookshopin digitaalisesta kirjastosta skannattuina pdf- tiedostoina.EU Bookshopin digitaalinen kirjasto verkkoon – kaikki EU:n julkaisut yhdessä paikassa Julkaistu 15.10.2009. Viitattu 19.10.2009.http://publications.europa.eu/docs/press_release_161009_frankfurt_fi.pdf http://publications.europa.eu/eu_bookshop/index_fi.htm ==Lähteet== == Aiheesta muualla== *Euroopan unionin julkaisutoimisto *EU-Bookshop – Kaikki EU-julkaisut, joita etsit! *EUR-Lex – Euroopan unionin oikeus ulottuvillasi *CORDIS - EU:n tutkimus- ja kehitystoimintaan *Ted – Euroopan unionin virallisen lehden täydennysosa Julkaisutoimisto
Pekka Kuusniemi

Pekka Veikko Kuusniemi (s. 1968)https://verokone.hs.fi/henkilo/1968Kuusniemi%20Pekka%20Veikko on suomalainen yritysjohtaja. Kuusniemi toimi Raision toimitusjohtajana vuosina 2017–2024 ja Oras-konsernin toimitusjohtajana vuosina 2008–2017. Lisäksi hän oli Hansa Armaturen GmbH:n toimitusjohtaja 2014–2017 sekä Oraksen myynti- ja markkinointijohtaja 2006–2007 ja markkinointijohtaja 2002–2006. Kuusniemi valmistui Åbo Akademista kauppatieteiden maisteriksi. Opiskelujen jälkeen hänen ensimmäinen työpaikkansa oli Suomen Unileverillä teknokemian kuluttajatuotteiden markkinoinnissa. Unileverin jälkeen Kuusniemi työskenteli Turussa R. J. Reynolds Finland -yrityksessä ja Tunturilla.. Vuonna 2002 Kuusniemi siirtyi Oraksen markkinointijohtajaksi vastuualueenaan muun muassa Suomi ja Venäjä. Hänet kutsuttiin mukaan myös samana vuonna perustettuun konsernin johtoryhmään. Vuodesta 2004 hän vastasi Oraksen brändistä ja vuodesta 2006 koko konsernin myynnistä ja markkinoinnista. Vuonna 2007 hänet nimitettiin Jari Paasikiven seuraajana yrityksen ensimmäiseksi Paasikiven suvun ulkopuolelta tulleeksi toimitusjohtajaksi. ==Tunnustukset== *Vuonna 2011 LVI-teknisen kaupan liitto ry myönsi Pro LVI -mitalin Pekka Kuusniemelle. Vuodesta 1985 saakka jaettuja mitaleja on annettu liike-elämässä hyvin meritoituneille ja alan kehitystä tukeneille henkilöille. *Vuonna 2015 Pekka Kuusniemelle myönnettiin Suomen Valkoisen Ruusun I luokan ritarimerkki *Vuonna 2016 Pekka Kuusniemelle myönnettiin Meripuolustussäätiön esityksestä Sininen Reservi ry:n ansioristi N:o 75 == Lähteet == Luokka:Suomalaiset yritysjohtajat Luokka:Vuonna 1968 syntyneet Luokka:Elävät henkilöt
Jalkapallon suomenmestaruuskilpailut 1921

Jalkapallon SM-kilpailu 1921 järjestettiin kolmattatoista kertaa Suomen historiassa. Mestaruuden voitti Helsingin Palloseura. == Alkuerät == Pvm Joukkue #1 Tulos Joukkue #2 Vaasan Vasama 5–2 Vasa IS 8.9. Vaasan Vasama 7–1 Gamlakarleby IF 22.9. Åbo IFK 8–0 (4-0) Turun Riento 25.9. Viipurin Reipas 2–1 (1-1) Viipurin Bandy & Jalkapalloseura 25.9. Kouvolan Urheilijat 2–2 (ja.) Lappeenrannan Luistinseura 28.9. Viipurin Reipas 3–0 Kouvolan Urheilijat == Puolivälierät == Pvm Joukkue #1 Tulos Joukkue #2 Vaasan Vasama 5–1 (2-0) Tampereen Palloilijat 24.9. Helsingin Palloseura 4–2 (2-1) Kronohagens IF 25.9. Helsingin Jalkapalloklubi 2–2 (1-2) Helsingin IFK 2.10. Viipurin Reipas 0–2 (0-1) Åbo IFK Uusintaottelu Uusintaottelu Uusintaottelu 2,10. Helsingin Jalkapalloklubi 3–2 Helsingin IFK == Välierät == Pvm Joukkue #1 Tulos Joukkue #2 9.10. Vaasan Vasama 0–5 (0-0) Helsingin Jalkapalloklubi 9.10. Åbo IFK 0–3 (0-1) Helsingin Palloseura == Loppuottelu == Pvm Joukkue #1 Tulos Joukkue #2 Kenttä Yleisömäärä 16.10. Helsingin Palloseura 1–1 (0-1) Helsingin Jalkapalloklubi Pallokenttä 2000 Uusintaottelu Uusintaottelu Uusintaottelu Uusintaottelu 23.10. Helsingin Palloseura 2-1 (1-0) Helsingin Jalkapalloklubi Pallokenttä 2000 == Joukkueiden saldot virallisissa otteluissa == Joukkue O V T H Maalit Pist. Helsingin Palloseura 16 12 1 3 47-15 25 Helsingin Jalkapalloklubi 12 8 2 2 35-11 18 Åbo IFK 13 9 1 3 75-22 19 Vaasan Vasama 10 6 1 3 40-26 13 Viipurin Reipas 7 4 0 3 14-11 8 Helsingin IFK 12 6 2 4 37-21 14 Tampereen Palloilijat 8 4 1 3 13-31 9 Kronohagens IF 13 4 1 8 21-32 9 Viipurin Bandy 4 1 0 3 8-9 2 Turun Riento 8 1 1 6 13-36 3 ==Suomen mestarit== HPS:n joukkue: Harald Belewicz; Niilo Koskinen - Sven Lydman; Alexander Karjagin - Hugo Mantila - Lauri Virta; Yrjö Tornivuori - Vilho Hirvonen - Bruno Mantila - Arvi Katajavuori - Aarne Linna. == Lähteet == == Aiheesta muualla == * Suomen pääsarjatason sarjataulukot RSSSF:n sivuilla * Suomen Urheilulehti 22.syyskuuta 1921 * Suomen Urheilulehti jouluna 1921 * Palloliiton toimintakertomus 1921 * Luokka:Jalkapallon Suomen mestaruuskilpailut Luokka:Vuoden 1921 jalkapallo
Jalkapallon suomenmestaruuskilpailut 1923

Jalkapallon SM-kilpailu 1923 pelattiin cup-järjestelmällä ja kilpailu järjestettiin viidettätoista kertaa. Mestaruuden voitti Helsingin Jalkapalloklubi. Tämä oli ensimmäinen kerta vuoden 1909 jälkeen, kun sama seura voitti saman vuoden aikana mestaruuden sekä jääpallossa että jalkapallossa.Jalkapallokirja 2017, s. 252 Anttinen, Pekka & Hoppu, Tuomas: Vuosisata jääpalloa. Multiprint Oulu, 2011 Kilpailuun osallistui kaikkiaan 25 seuraa. Loppuottelussa Helsingin Jalkapalloklubi voitti Turun Palloseuran 3 – 1. == Alkuerät == Alla esitetyissä ottelupareissa saman paikkakunnan seurojen otteluissa voittanut joukkue on merkitty kotijoukkueeksi. Pvm Kotijoukkue Tulos Vierasjoukkue 15.8. Joensuun SLU 6–3 Joensuun Kalevaiset Pvm Kotijoukkue Tulos Vierasjoukkue 25.8. Sortavalan Viritys 3–4 Joensuun SLU 2.9.Suomen Urheilulehti 34/3.9.1923 Gamlakarleby IF 6–0 Oulun Pyrintö 2.9. Vasa IS 3–1 Vasa IFK Pvm Kotijoukkue Tulos Vierasjoukkue 2.9. Helsingin IFK 3–1 Helsingin Palloseura 6.9. Helsingin Toverit 3–2 Kronohagens IF 9.9.Suomen Urheilulehti 35/10.9.1923 Turun Palloseura 5–3 Viipurin Reipas 9.9. Kotkan Palloseura 6–3 Kouvolan Urheilijain Palloilijat 9.9. Viipurin Kadur 6–1 Joensuun SLU 16.9. Gamlakarleby IF 8–5 Vasa IS 16.9 Vaasan Vasama 0–1 Pietarsaaren Drott Vasama - Drott on uusintaottelun tulos. Ensimmäisen ottelun Drott voitti 2.9. kotonaan 4-1, mutta Vasama teki vastalauseen, joka hyväksyttiinKaavio kilpailusta 1923, jossa selite. Liite IV. SPL:n arkisto. Urheilukirjasto. Helsinki.. == Kilpailun kulku neljännesvälieristä eteenpäin == Kaaviossa kotijoukkue on esitetty ottelupareissa ylempänä. Saman paikkakunnan seurojen otteluissa voittanut joukkue on merkitty kotijoukkueeksi. 1 Kuopion Palloseuran molemmat puolivälieräottelut, 2-2 ja uusinta 3-1 pelattiin Kuopiossa. == Loppuottelu == ==Suomen mestarit== HJK:n joukkue: Niilo Tammisalo; Yrjö Valkama, Hjalmar Kelin; Aarre Åkerberg, Eino Soinio, Aarne Vihavainen: Bertil Silve, Kalle Korma (= Fallström), Erkki Helenius, Verner Eklöf, Aarre Tolonen. == Lähteet == == Aiheesta muualla == * Palloliiton toimintakertomus 1923 * Suomen pääsarjatason sarjataulukot RSSSF:n sivuilla Luokka:Jalkapallon Suomen mestaruuskilpailut Luokka:Vuoden 1923 jalkapallo
Jalkapallon suomenmestaruuskilpailut 1925

Jalkapallon SM-kilpailu 1925 järjestettiin seitsemättätoista kertaa. Kilpailuun osallistui 14 seuraa. Mestaruuden voitti Helsingin Jalkapalloklubi voittamalla loppuottelussa Turun Palloseuran. == Alkuerät == Pvm Kotijoukkue Tulos Vierasjoukkue 9.8. Vaasan Palloseura 10–2 Vasa IS 9.8. Oulun Pyrintö 3–5 GBK 16.8. Vaasan Palloseura 3–2 GBK 23.8. Viipurin Sudet 5–2 Helsingin IFK 23.8. Helsingin Toverit luovutus Turun Palloseura 23.8. Åbo IFK 4–3 Viipurin Reipas == Puolivälierät == Pvm/paikka Joukkue #1 Tulos Joukkue #2 23.8. Hippos Tampereen Palloilijat 1–2 KIF 6.9. Vaasan Palloseura 2–14 Turun Palloseura Viipurin Sudet 3–0 Åbo IFK 20.8. Helsingin Palloseura 1–1 Helsingin Jalkapalloklubi Uusintaottelu Uusintaottelu Uusintaottelu Uusintaottelu 27.8. Helsingin Jalkapalloklubi 2–0 Helsingin Palloseura == Välierät == Pvm/paikka Joukkue #1 Tulos Joukkue #2 11.9. KIF 2–2 Helsingin Jalkapalloklubi 14.9. Helsinki Turun Palloseura 4–3 Viipurin Sudet Uusintaottelu Uusintaottelu Uusintaottelu Uusintaottelu 20.9. Helsingin Jalkapalloklubi 4–0 KIF == Loppuottelu == Pvm Kotijoukkue Tulos Vierasjoukkue 11.10. Helsingin Jalkapalloklubi 3–2 Turun Palloseura ==Suomen mestarit== HJK:n joukkue: Niilo Tammisalo; Hjalmar Kelin - Aarne Vihavainen, Toivo Ovaska - Eino Soinio - Max Viinioksa, Aarre Tolonen – Kalle Fallström – Verner Eklöf - Joshua Nadbornik - Aarre Åkerberg. == Lähteet == == Aiheesta muualla == * Suomen pääsarjatason sarjataulukot RSSSF:n sivuilla * Palloliiton toimintakertomus 1925, s. 12 Luokka:Jalkapallon Suomen mestaruuskilpailut Luokka:Vuoden 1925 jalkapallo
Vankilapako (televisiosarja)

Vankilapako on National Geographic Channelin tuottama televisiosarja, jossa esitetään tositapahtumiin perustuvia vankilapakoja, joita on dramatisoitu. Ohjelmassa on kuvattu muun muassa Ohion etsityimmän rikollisen John Parsonsin vankilapakoa. Suomessa sarjaa on esittänyt Jim. == Jaksot == * Pako Vegasiin (Escape to Vegas) - Ryöstäjä Jody Thompson piiloutuu rekkaan ja ajaa vartijoiden ohi. * Ohion etsityin mies (Ohio's Most Wanted) - John Parsons leikkii 83 päivää kissa-ja-hiiri-leikkiä poliisien kanssa. * Vankilaromanssi (Prison Romance) - Jengijohtaja George Hyatte tekee yksinkertaisen, mutta kuolettavan paon. * Pakenija (The Escapist) - Quawntay Adams pakenee jatkuvasta videovalvonnasta huolimatta. * Pittsburgin kuutoset (The Pittsburgh Six) - Nuno Pontes ja viisi toveria pakenevat keskellä kirkasta päivää ja kävelevät vartijoiden ohi. * Juokse tai kuole (The Running Man) - Aseistetusta ryöstöstä tuomittu Dennis Hope sabotoi vankilan sähköt ja pakenee pimeyden turvin. * Teksasin seitsikko (The Texas Seven) - Seitsemän vankia karkaa samalla kertaa Teksasissa. * Katon läpi (Through the Roof) - Murhaajat Timothy Vail ja Timothy Morgan tekevät reiän sellinsä betonikattoon. == Aiheesta muualla == * Ohjelma Jimin sivuilla * Ohjelma National Geographicin sivuilla Luokka:Yhdysvaltalaiset televisiosarjat
Oras Invest

Oras Invest Oy on suomalainen perheyritys, joka investoi teollisiin yrityksiin, jotka toimivat rakentamisen, veden ja biopohjaisten materiaalien arvoketjussa tai lähellä niitä. Oras Invest omistaa Oraksen ja on suurin omistaja Uponorissa (25,7 %) ja Kemirassa (20,6 %). Oras Invest on Valmetin toiseksi suurin omistaja (5,2 %). Tämän lisäksi Oras Invest oli vuoteen 2021 asti suurin omistaja Tikkurila Oyj:ssä (18 %) ja Neleksen toiseksi suurin omistaja vuoteen 2022 . Yrityksen toimitusjohtaja on Annika Paasikivi ja hallituksen puheenjohtaja Jari Paasikivi. ==Lähteet== Luokka:Suomalaiset perheyritykset
Drive (Poisonblackin albumi)

__NOTOC__ Drive on Poisonblackin viides studioalbumi, joka julkaistiin 27. huhtikuuta 2011. Se ylsi Suomen virallisen listan sijalle 3. == Kappaleet == # # # # # # # # # # == Arvostelut == * Imperiumi.net: Imperiumi.net: Levyarvio * Kaaoszine.fi: Kaaoszine.fi: Levyarvio * Soundi: Soundi: Levyarvio == Kokoonpano == * Ville Laihiala – kitara, laulu * Tarmo Kanerva – rummut * Antti Remes – basso * Marco Sneck – koskettimet == Lähteet == == Aiheesta muualla == * * Luokka:Poisonblackin albumit Drive
We Are the Physics

We are the Physics on vuonna 2005 perustettu alternative-yhtye Glasgowsta, Skotlannista. ==Historia== Yhtye aloitti vuonna 2005 nimellä We are the Physics Club and Therefore Everything We Say Is Fact. Bändi listaa musiikillisiksi esikuvikseen mm. seuraavia yhtyeitä: Polysics, Ex Models, Devo ja Buddy Holly. Yhtye sai omien sanojensa mukaan alkunsa vahingossa. Yhtyeessä vaikuttavat kolme Michaelia (laulaja, kitaristi ja rumpali), sekä kaimojen keskellä bassoa soittava Chris. We are the Physics julkaisi kaksi singleä One Records -yhtiöllä, kunnes kirjoitti sopimuksen lontoolaisen This Is Fake DIY:n kanssa vuonna 2008. Uuden levytyssopimuksen saatuaan bändi julkaisi ensimmäisen kokopitkän albuminsa, We are the Physics Are OK at Music. Tällä hetkellä uusi levy on työn alla, osaa kappaleista on jo kuultu livenä. ==Keikat== We are the Physics on kiertänyt keikkalavoja ahkerasti klubeille Isossa-Britanniassa. Näkyvyyttä he ovat niittäneet myös lämmittelybändinä, kiertäen suuriakin saleja yhdessä 30 Seconds to Marsin, Art Brutin, Polysicsin sekä You Say Party! We Say Die!n kanssa. Keikoilla We are the Physics tarjoilee energistä livemeininkiä höystettynä bändin omaperäisellä jammailulla. Suomessa We are the Physics teki kolmen keikan minikiertueen kesällä 2007, selviydyttyään yhteiskiertueesta 30 Seconds to Marsin kanssa. Vierailullaan skotlantilaiset soittivat Helsingin Semifinalissa, Mikkelin Jurassic Rockissa sekä Jyväskylän Lutakko liekeissä -tapahtumassa. ==Jäsenet== *Michael - laulu *Michael - kitara *Michael - rummut *Chris - basso ==Julkaisut== Singlet: *Less Than Three (2006), One *Fear of Words / This Is Vanity (2007), One *You Can Do Athletics, btw (2008) *Bulimia Sisters (2008) Albumit: *We Are The Physics Are OK At Music (2008) *Your Friend, The Atom (2012) ==Aiheesta muualla== *We Are The Physics virallinen sivusto *Bändin Myspace Luokka:Skotlantilaiset rockyhtyeet
Hotelli Käenpesä

Hotelli Käenpesä on Ylivieskassa sijaitseva, Finlandia Hotels -ketjuun kuuluva hotelli. Vuonna 1979 avatussa hotellissa on 72 huonetta ja yhteensä 150 vuodepaikkaa. Lisäksi Käenpesässä on neljä erikokoista kokoustilaa sekä irlantilaistyylinen Kukkuu-baari. Antti Rantalan ja Esa Vallin omistaman hotellin palveluksessa on kuusi työntekijää. == Lähteet == Luokka:Suomen hotellit Luokka:Ylivieskan rakennukset ja rakennelmat
Christoph Ullmann

Christoph Ullmann (s. 19. toukokuuta 1983 Altötting) on saksalainen uransa lopettanut jääkiekkoilija, pelipaikaltaan hyökkääjä. Hän pelasi urallaan 19 kautta Saksan pääsarjassa DEL-liigassa ja edusti Saksan maajoukkuetta useissa arvokisoissa. ==Lähteet== * Luokka:Saksalaiset jääkiekkoilijat Luokka:Vuonna 1983 syntyneet Luokka:Elävät henkilöt
Rosetta (elokuva)

Rosetta on ranskalais-belgialainen Jean-Pierre ja Luc Dardennen ohjaama elokuva vuodelta 1999. Se kertoo Émilie Dequennen esittämästä 17-vuotiaasta Rosetasta, joka asuu asuntovaunussa alkoholisoituneen äitinsä kanssa. Hän yrittää löytää ja pitää työn, jotta pystyisi muuttamaan pois asuntovaunusta ja äitinsä luota. Rosetta palkittiin Cannesin elokuvajuhlien pääpalkinnolla, Kultaisella palmulla. Lisäksi Dequenne sai Cannesin parhaan naisnäyttelijän palkinnon. Dequenne oli ehdolla lisäksi lupaavimman naisnäyttelijän César- palkintoon. Elokuva sai loistavan vastaanoton Belgiassa, missä se sai ensi- iltansa syyskuussa 1999. Sitä kävi katsomassa loppuvuoden aikana yli 185 000 katsojaa, mikä oli sitä levittäneen yrityksen mukaan paras tulos miesmuistiin. Rosettaa on verrattu Vittorio de Sican neorealistisiin elokuviin ja Robert Bressonin Mouchetteen, vaikkakin siitä puuttuu De Sican sentimentaalisuus ja Bressonille tyypillinen kristillinen armo. Belgialainen sosialistijohtaja Laurette Onkelinx ehdotti Rosetan inspiroimana niin kutsuttua Rosetta- suunnitelmaa, jonka tarkoituksena oli helpottaa alle 25-vuotiaiden työllisyystilannetta. Belgiassa hyväksyttiinkin elokuvan yllyttämänä laki, joka kielsi työntekijöitä maksamasta nuorilla työntekijöille minimipalkkaa alittavaa palkkaa. == Lähteet == == Aiheesta muualla == * Luokka:Vuoden 1999 belgialaiset elokuvat Luokka:Ranskalaiset draamaelokuvat Luokka:Vuoden 1999 ranskalaiset elokuvat Luokka:Elokuvat köyhyydestä Luokka:Päihdeaiheiset elokuvat
Todellinen prinsessa

Todellinen prinsessa, tunnettu myös nimellä Prinsessa ja herne () on yksi tanskalaisen Hans Christian Andersenin tunnetuimmista saduista. Satu julkaistiin ensi kertaa vuonna 1835, samassa kirjassa kolmen muun tarinan kanssa. == Juoni == Satu kertoo prinssistä, joka haluaisi löytää prinsessan kumppanikseen, mutta ei löydä sopivaa. Eräänä myrskyisenä yönä nuori nainen ilmestyy prinssin linnan ovelle pyytäen suojaa myrskyltä. Hän väittää olevansa prinsessa. Kuningatar, prinssin äiti, testaa puhuuko nainen totta piilottamalla herneen hänen vuoteeseensa, neljänkymmenen päällekkäin ladotun patjan alle, joiden välissä oli untuvahöyheniä. Aamulla nainen valittaa ettei nukkunut yhtään yön aikana, koska jokin kova pisteli hänen ihoaan ja lisäksi hän oli yltä päältä mustelmilla. Se todisti hänet todelliseksi prinsessaksi. == Aiheesta muualla == * * Luokka:H. C. Andersenin sadut
HMS Tenacious (R45)

HMS Tenacious (viirinumero R45) oli Britannian kuninkaallisen laivaston T-luokan hävittäjä toisessa maailmansodassa. Alus muutettiin 1952 tyypin 16 fregatiksi. == Valmistus == Alus tilattiin maaliskuussa 1941 kuudennessa hätälaivueessa () nimellä HMS Tempest Cammell Lairdilta Birkenheadistä, missä köli laskettiin vielä samana vuonna 3. joulukuuta telakkanumerolla 1100. Alus laskettiin vesille 24. maaliskuuta 1943 nimellä HMS Tenacious, koska alukselle suunniteltu nimi oli annettu vastavalmistuneelle sukellusveneelle. Se valmistui 30. lokakuuta 1943.Naval-history.net - HMS Tenacious == Palvelus == Alus oli Brittiläisessä Tyynenmeren laivastossa osallistuen joukkojen kotiuttamiseen ja imperiumin alueiden haltuunottoon. Helmikuussa se vierali Melbournessa, jonka jälkeen alus palasi Britteinsaarille. Alus siirrettiin reserviin Devonportissa, mistä se palautettiin 1949 palvelukseen 3. sukellusvenelaivueen maalilaivaksi. Alus muutettiin tyypin 16 fregatiksi. Se vapautui telakalta 1954 sijoitettuna reserviin. Alus sijoitettiin poistolistalle ja myytiin BISCOlle. Alus saapui Trooniin romutettavaksi kesäkuussa 1965. ==Lähteet== * * * === Viitteet === Luokka:T-luokan hävittäjät Luokka:Tyypin 16 fregatit Luokka:Cammell Lairdin valmistamat alukset Luokka:Yhdistyneen kuningaskunnan toisen maailmansodan hävittäjät Luokka:Yhdistyneen kuningaskunnan kylmän sodan hävittäjät
Insuliinireseptorisubstraatti 1

Insuliinireseptorisubstraatti 1 (IRS-1) on proteiini joka liittyy lihassolujen sisäiseen insuliiniaineenvaihduntaan. Sen toimintaa aktivoi insuliinireseptori, jonka jälkeen se aktivoi glukoosinsiirtäjiä, glykolyysiä (sokerin muuntoa solujen polttoaineeksi) ja Glykogeenisyntaasikinaasi-3-proteiinin ilmenemistä. Luokka:Solubiologia Luokka:Proteiinit
Niinimäki (Savitaipale)

Niinimäki on kylä Savitaipaleen Heituinlahdessa. Niinimäessä on alle 30 taloa, joista noin kymmenen on autioita tai vain kesäkäytössä. Asukkaita kylässä on noin 40. Kymmeniä vuosia sitten lakkautettu koulu toimii asuntona. Luokka:Savitaipaleen kylät
Ramesh Sippy

Ramesh Sippy (s. 23. tammikuuta 1947 Karachi, Brittiläinen Intia) on intialainen elokuvaohjaaja ja -tuottaja. Hänet tunnetaan parhaiten klassikkoelokuva Sholayn (1975) ohjaajana. Intian valtio myönsi Sippylle Padma Shri -palkinnon vuonna 2013. Hän sai Filmfare Awards -palkinnon elämäntyöstään vuonna 2020. == Yksityiselämä == Ramesh Sippyn isä oli elokuvatuottaja G. P. Sippy. Sippyllä on ensimmäisestä avioliitostaan kolme lasta: elokuvaohjaaja Rohan Sippy, Sonia Sippy ja Sheena Sippy, joka oli naimisissa Shashi Kapoorin pojan Kunal Kapoorin kanssa. Sippy on ollut naimisissa näyttelijä Kiran Junejan kanssa vuodesta 1990. == Filmografia == === Ohjaaja === * Andaz (1971) * Seeta Aur Geeta (1972) * Sholay (1975) * Shaan (1980) * Shakti (1982) * Saagar (1985) * Zameen (1987) * Buniyaad (televisiosarja, 1987) * Bhrashtachar (1989) * Akayla (1991) * Zamana Deewana (1995) * Shimla Mirchi (2020) === Tuottaja === * Brahmachari (1968) * Trishna (1978) * Kuch Naa Kaho (2003) * Bluffmaster! (2005) * Taxi No. 9211 (2006) * Fear (2007) * Chandni Chowk to China (2009) * Dum Maaro Dum (2011) * Nautanki Saala! (2013) * Sonali Cable (2014) == Lähteet== == Aiheesta muualla == * * * Luokka:Intialaiset elokuvaohjaajat Luokka:Intialaiset elokuvatuottajat Luokka:Vuonna 1947 syntyneet Luokka:Elävät henkilöt
Blue Is the Colour

Blue Is the Colour on jalkapallolaulu, joka yhdistetään vahvimmin Chelsea- jalkapalloseuraan. Kappale äänitettiin 1970-luvun alussa, jolloin Chelsean liigajoukkue lauloi kappaleen. Kappaleen teolla joukkue juhli pääsyä vuoden 1972 liigacupiin. Single oli parhaimmillaan maan musiikkilistoilla viidentenä alkuvuonna 1972. Myös muut joukkueet ovat tehneet kappaleeseen perustuvia kannatuslauluja. Muun muassa HJK on levyttänyt laulun ”Hoo-jii-koo”, joka on käännösversio ”Blue Is the Colour” -kappaleesta. == Lähteet == Luokka:Brittiläiset musiikkikappaleet Luokka:Kannatuslaulut Luokka:Vuoden 1972 kappaleet
Matikainen

Matikainen on suomalainen sukunimi, joka on muun muassa seuraavilla henkilöillä: * Antti Matikainen, Uniklubi-yhtyeen rumpali ja taustalaulaja * Antti Matikainen (s. 1979), iskelmälaulaja * Antti Matikainen, salibandyn pelaaja * Ari Matikainen (s. 1970), elokuvaohjaaja ja käsikirjoittaja * Casper Matikainen (s. 1997), biljardinpelaaja * Heikki Matikainen (s. 1979), pesäpalloilija * Henrik Jakob Matikainen, (Sulka, 1842–1914), kirjailija * Jarmo Matikainen (s. 1960), jalkapalloilija ja valmentaja * Jorma Matikainen, Jorma Markos, laulaja * Kalle Matikainen (s. 2000), jääkiekkoilija * Marjo Matikainen-Kallström (o.s. Matikainen, s. 1965), hiihtäjä, kansanedustaja ja kaupunginvaltuutettu * Mauri Matikainen (1930–2015), yritysjohtaja, kauppaneuvos * Noora Matikainen (s. 1980), jalkapallomaalivahti * Pauli Matikainen (s. 1949), kirjailija * Pentti Matikainen (s. 1950), jääkiekkoilija ja valmentaja * Petri Matikainen (s. 1967), jääkiekkoilija * Raimo Matikainen (s. 1938), Geologian tutkimuskeskuksen ent. ylijohtaja * Sirkka Sokka- Matikainen (s. 1957), jousiampuja * Tanja Matikainen (s. 1974), Sulkavan ja Janakkalan ent. kunnanjohtaja * Terhi Matikainen (s. 1982), laulaja * Unto Matikainen (1915–1985), kenraaliluutnantti * Veikko Matikainen (1923–2006), yrittäjä ja yritysjohtaja, teollisuusneuvos. == Kuvitteellisia Matikaisia == * Katti Matikainen, Pikku Kakkosen hahmo
Antti Koskinen (jalkapalloilija)

Antti Koskinen (s. 19. heinäkuuta 1988 Eurajoki)Antti Koskisen esittely Veikkausliigan sivustolla on suomalainen jalkapalloilija, pelipaikaltaan puolustaja. Koskinen on Eurajoen Kisan ja Rauman Pallo-Iirojen kasvatti. Hän siirtyi helmikuussa 2011 P-Iiroista Veikkausliigassa pelaavaan Myllykosken Pallo -47:ään allekirjoittaen 1+1-vuotisen sopimuksen. Ensiesiintymisensä pääsarjatasolla Koskinen teki 2. toukokuuta 2011 kotiottelussa IFK Mariehamnia vastaan.Veikkausliigan pelaajat Lokakuussa 2012 MYPA tiedotti jatkaneensa Koskisen sopimusta kaudelle 2013.MYPA Koskinen jatkoi MYPA:ssa myös kauden 2014. Maaliskuussa 2015 hän teki yksivuotisen sopimuksen Tampereen Ilveksen kanssa. Alkuvuodesta 2018 Koskinen muutti Itävaltaan aloittaessa työt logistiikkayritys LKW Walterissa. Samalla hän siirtyi pelaamaan Itävallan kolmanneksi korkeimmalle sarjatasolle FC Stadlauhun. Koskinen on opiskellut kauppatieteitä Turun yliopiston kauppakorkeakoulussa.Raumalainen.fi == Lähteet == == Aiheesta muualla == Luokka:Suomalaiset jalkapalloilijat Luokka:Vuonna 1988 syntyneet Luokka:Elävät henkilöt
Ukko-Mestari

Ukko-Mestari on tuotemerkki, joka sisältää traktorikaivuriin tarkoitettuja kaivinlisälaitteita, joita valmisti alussa Länsi-Suomen Sokeri ja myöhemmin Lännen Tehtaat. Ukko-Mestari on hydraulinen kaivinosa niin sanottuun vastapainokaivuriin, jossa on perustraktori varustettuna etuosan painolla (painot, hydrauliikkasäiliö ja lisäpolttoine säiliö(t)) ja takaosan nostolaitteen tilalle asennettu puomisto ja tukitassut. Ukko-Mestareita valmistettiin molemmin puolin 70-luvun vaihdetta. Ukko-Mestareita asennettiin mm. Valmet, Nuffield, Ford ja Leyland traktoreihin. Pääkäyttö vastapaino traktorikaivureilla oli ojitustyö, johon ne solveltuivatkin hyvin. Ojitystyön lisävarusteena traktorihin asennettiin telasto, jolloin tela kiersi etu ja takarenkaat. Joissain malleissa oli myös lisäpyöriä telaston ohjauksessa. Etuakseli oli lukittu suoraan ja ohjaus tapahtuoi traktorin jarrujen ja kauhan avulla. ==Tyypit== (suluissa koko kaivinpaketin lisäpaino traktoriin) *UM 2t *UM 3 *Um 240 (2200 kg) *UM 244 (2400kg) *UM 352 (3000 kg) *UM 355 (3450 kg) Vastapainokaivurit korvasi ympäripyörivät kaivurit, joiden kaivetun maan läjitys ja kaivuualue paikoiltaan on huomattavasti suurempi ympäripyörivän ylävaunun ansiosta. Traktorikaivureiden puomin kääntö oli usein maksimissaan 180 astetta, joka rajoittaa varsinkin ahtaissa paikoissa kaivuuta. Luokka:Traktorit
Multidisciplinary Association for Psychedelic Studies

Multidisciplinary Association for Psychedelic Studies (MAPS, suom. Psykedeelien tutkimuksen monialainen yhdistys) on yleishyödyllinen yhteisö, jonka tavoitteena on luoda ja levittää tutkimustietoa psykedeeleistä. MAPS on Yhdysvaltain verohallinnon vahvistama järjestö, jonka toimialoja ovat tutkimus ja koulutus. MAPS:n perusti filosofian tohtori Rick Doblin vuonna 1986. Sen päämaja on tällä hetkellä Santa Cruzissa, Kaliforniassa. MAPS on asettanut pyrkimyksekseen hoitaa sairauksia, joihin tavanomaiset lääkkeet auttavat rajoitetusti. Tällaisia sairauksia ovat esimerkiksi traumaperäinen stressihäiriö, kipu, päihderiippuvuus ja masennus, johon liittyy kuolemanhalua. MAPS:n pyrkimyksenä on kehittää psykedeeleistä ja kannabiksesta reseptilääkkeitä, sekä tarjota niiden haitoista ja hyödyistä tutkimustietoon pohjaavaa koulutusta. ==Saavutukset== MAPS on tutkinut LSD:n psykoterapeuttisia vaikutuksia syöpäpotilailla sekä toteuttanut FDA:n tukeman tutkimuksen MDMA:n käytöstä psykoterapiassa hoidettaessa traumaperäistä stressihäiriötä. MAPS on ansioitunut myös sponsorina tuettuaan lääkinnällisiä tutkimuksia tekevän professori Lyle Crakerin (Massachusetts Amherstin yliopisto) pyrkimyksiä saada Yhdysvaltain huumepoliisilta lisenssi kannabiksen tuotantolaitosta varten. Järjestö on tukenut myös tohtori Donald Adamsin (Kalifornian yliopisto) tutkimusta kannabisvaporisaattorin vaikutuksista. Tutkimus oli ensimmäinen laatuaan. MAPS avusti tohtori Charles Grobia suunnittelemaan, hyväksyttämään ja rahoittamaan ensimmäisen yhdysvaltalaisen FDA:n tukeman tutkimuksen MDMA:n vaikutuksista ihmiskoehenkilöihin. 19\. heinäkuuta 2010 Journal of Psychopharmacology julkaisi erään MAPS:n kliinisen tutkijan, tohtori Michael Mithoeferin, MDMA-tutkimusten tulokset. MAPS kuvaili tutkimuksia lupaaviksi, ja totesi kyseisen pilottitutkimuksen demonstroivan, että MDMA:lla avustettua, tarkoin seurattua psykoterapiaa voidaan käyttää tarkoin seulotussa ryhmässä potilaita, joilla on krooninen ja muille hoitomuodoille resistentti traumaperäinen stressihäiriö. == Katso myös == * Lääkekannabis * Psykedeeliterapia ==Lähteet== Luokka:Yhdysvaltalaiset järjestöt luokka:Päihdepolitiikka
The Boston Camerata

The Boston Camerata on yhdysvaltalainen vanhaan musiikkiin keskittynyt yhtye, jonka kotipaikka on Boston Massachusettsissa. Sen perusti vuonna 1954 Narcissa Williamson Bostonin Museum of Fine Arts -museon soitinkokoelman sivuhankkeena. The Camerata itsenäistyi voittoa tavoittelemattomaksi organisaatioksi vuonna 1974. Kokoonpanon johtajana toimi vuodesta 1969 vuoteen 2008 Joel Cohen (nyk. musiikin johtaja, emeritus). Vuodesta 2008 yhtyeen johtaja on ollut ranskalaissyntyinen laulaja ja tutkija Anne Azéma.Worlds of Music: The Boston Camerata Series , Continuing Education, New England Conservatory Boston Camerata konsertoi säännöllisesti Bostonin alueella, ja lisäksi soittajisto tekee kiertueita niin Yhdysvalloissa kuin ulkomaillakin. Camerata on levyttänyt lukuisille levymerkeille kuten Harmonia Mundi, Erato, Telefunken ja Warner Classics. Yhtye on palkittu muun muassa Grand Prix du Disquella (1987) Tristanin ja Isolden legendan keskiaikaisesta versiosta.http://www.earlymusic.org/files/roster/BC_Discography.pdf Ryhmä on tehnyt yhteistyötä suomalaisen Tero Saarinen Companyn kanssa vuodesta 2004 asti. The Boston Camerata vastaa koreografi Tero Saarisen Borrowed Light -teoksenTero Saarinen Companyn sivusto musiikista, joka pohjautuu Shakers- lahkon musiikkiin.Tero Saarinen Company -sivusto == Lähteet == Luokka:Yhdysvaltalaiset yhtyeet Luokka:Keskiajan musiikki Luokka:Renessanssimusiikki
Pennies from Heaven (kappale)

”Pennies from Heaven” on Arthur Johnstonin säveltämä ja Johnny Burken sanoittama musiikkikappale vuoden 1936 samannimisestä elokuvasta. Kappaleen lauloi elokuvassa Bing Crosby. Crosbyn Jimmy Dorseyn yhtyeen kanssa tekemä nauhoite pysyi Your Hit Parade -ohjelman hittilistalla 13 viikon ajan, joista 10 viikkoa ensimmäisellä sijalla. Crosbyn nauhoitteen saaman suosion myötä muutkin artistit alkoivat nauhoittaa kappaletta, ja se nousikin vuosina 1936–1937 listoille yhteensä kuuden eri artistin esittämänä. Kappale oli ehdolla parhaan laulun Oscar-palkinnon saajaksi, mutta hävisi lopulta Jerome Kernin ja Dorothy Fieldsin laululle ”The Way You Look Tonight”. Vuonna 1937 oman versionsa kappaleesta nauhoitti Count Basien jazzorkesteri riveissään saksofonisti Lester Young. ”Pennies from Heavenistä” tuli sittemmin yksi Youngin suosikkinumeroista, ja hän nauhoitti sen useita kertoja uransa aikana. Kappale on suosittu jazzstandardi ja sen ovat esittäneet myös muun muassa Billie Holiday, Sarah Vaughan, Oscar Peterson, Frank Sinatra ja Dave Brubeck. == Lähteet == Luokka:Vuoden 1936 kappaleet Luokka:Johnny Burken sanoittamat kappaleet Luokka:Elokuvamusiikki Luokka:Jazzstandardit
Esha Deol

Esha Deol (s. 2. marraskuuta 1981 Bombay, Maharashtra, Intia) on intialainen näyttelijä. Hän esiintyy pääasiassa hindinkielisissä elokuvissa. Deol aloitti näyttelijän uransa elokuvassa Koi Mere Dil Se Poochhe (2002), mistä hän voitti neljä palkintoa parhaana tulokkaana. Hänen ensimmäinen menestyselokuvansa oli Dhoom (2004). == Yksityiselämä == Deolin vanhemmat ovat näyttelijät Dharmendra ja Hema Malini. Hänellä on nuorempi sisar Ahana Deol. Hänellä on myös kaksi velipuolta, näyttelijät Sunny Deol ja Bobby Deol, ja kaksi sisarpuolta isänsä ensimmäisestä avioliitosta. Deol on isänsä puolelta punjabi ja äitinsä puolelta tamili. Hän on koulutettu odissi- ja bharatanatyam-tanssija. Esha Deol kihlautui liikemies Bharat Takhtanin kanssa 12. helmikuuta 2012. He avioituivat Mumbaissa 29. kesäkuuta 2012. Parilla on kaksi tytärtä (s. 2017 ja 2019). == Filmografia == Vuosi Elokuva Rooli Muuta 2002 Koi Mere Dil Se Poochhe Eisha Singh Parhaan naistulokkaan Filmfare Awards -palkinto Na Tum Jaano Na Hum Esha Malhotra Kyaa Dil Ne Kahaa Esha 2003 Kucch To Hai Tanya Chura Liyaa Hai Tumne Tina Khanna LOC Kargil Dimple 2004 Aayutha Ezhuthu Geetha Tamilinkielinen elokuva Yuva Radhika Dhoom Sheena 2005 Insan Heena Kaal Riya Thapar Main Aisa Hi Hoon Maya Trivedi Dus Neha No Entry Pooja Shaadi No. 1 Diya 2006 Pyare Mohan Preeti Ankahee Kavya Krishna 2007 Just Married Ritika Khanna Darling Geeta Menon Cash Pooja 2008 Sunday Erikoisesiintyminen laulussa ”Kashmakash” Money Hai Toh Honey Hai Erikoisesiintyminen laulussa ”Ta Na Na” One Two Three Jiya Hijack Saira 2011 Tell Me O Kkhuda Tanya Kapoor 2015 Care of Footpath 2 Meera Kannadankielinen elokuva Kill Them Young 2018 Cakewalk Shilpa Sen Lyhytelokuva 2021 Ek Duaa Abida Lyhytelokuva == Websarjat == Vuosi Sarja Rooli 2022 Rudra: The Edge of Darkness Shaila ”Shai” Durrani Singh == Lähteet == == Aiheesta muualla == * * Luokka:Intialaiset näyttelijät Luokka:Vuonna 1981 syntyneet Luokka:Elävät henkilöt
El-ahrairah

El Ahrairah on Richard Adamsin Ruohometsän kansa -kirjassa esiintyvä taruhahmo, kaniinien myyttinen esi-isä ja kujeilija. Kirjassa kaniinit kertovat usein tarinoita El Ahrairahista. El Ahrairah oli suuren kaniiniyhdyskunnan ylikani. Kun ruhtinas Sateenkaari kylvi porkkanoita ja toi El Ahrairahin luokse vakoojan, El Ahrairah varasti porkkanat ja pani vakoojan puhumaan hulluja oikeudenkäynnissä. == Tarinoita == * El Ahrairah ja Ruhtinas Sateenkaaren porkkanat * El Ahrairah ja kuningas Dartsinin salaatit * El Ahrairah ja Inlen musta kaniini == Lähteet == *Richard Adams: Ruohometsän kansa Luokka:Fantasiakirjallisuuden henkilöhahmot Luokka:Kuvitteelliset jänikset ja kaniinit
Surviving the World

Surviving The World (STW) on verkkosarjakuva, joka on jo kolmen vuoden ajan julkaissut uuden stripin joka päiväSurviving The World: FAQ. Sen luoja ja tekijä on tutkijatiedemies Dante J.T. Shepherd, jonka avustajana toimii hänen koiransa German Shepherd. German on nimestään huolimatta (englannin german shepherd dog tarkoittaa saksanpaimenkoiraa) rodultaan walkerinpesukarhukoira. Dante Shepherd aloitti STW:n ollessaan professori Fred Paulson Institutessa Pennsylvanian Wincheck Cityssä, mutta on jatkanut sen päivittämistä Marylandin osavaltiossa sijaitsevaan Sharpe Valleyhin siirtymisestä huolimatta.Surviving The World: Faculty STW lähestyy verkkosarjakuvaa omaleimaisesti käyttämällä piirrosten sijaan valokuvia liitutaulusta, jolle päivän luento on kirjoitettu ja jonka vierellä poseeraa useimmiten professori Dante itse. Tätä kommentoidaan myös sarjakuvassa itsessään. Sarjakuva toimii itsessään yliopistokurssikehystarinansa puitteissa sisältäen kotitehtäviä, lisämateriaalia ja "oppilaiden" kysymyksiä. Tällä hetkellä sarjakuvaa on ilmestynyt yli tuhat "oppituntia". Shepherd pitää myös välillä LiveStream- istuntoja, joissa hän näyttää reaaliajassa, miten piirtää sarjakuvan liitutaululle talonsa kellarissa. Danten tiedetään yleisön pyynnöstä imitoineen velociraptoria näiden istuntojen aikana. == Arvostelut ja haastattelut == * Fandomanian haastattelu englanniksi * The Frederick News- Post -lehden arvostelu englanniksi * Comic Relatedin haastattelu englanniksi == Lähteet == Luokka:Yhdysvaltalainen sarjakuva Luokka:Verkkosarjakuvat
Suuri sävelparaati

Suuri sävelparaati on Jack Witikan ohjaama suomalainen iskelmäelokuva vuodelta 1959. Se on ensimmäinen suomenkielinen pelkästään musiikkinumeroihin perustuva elokuva.Pajukallio, Arto: Elokuvat. Helsingin Sanomat 3.5.2011, s. D 7. Kuvitteellisen hyväntekeväisyyskonsertin kenraaliharjoituksiin sijoitetussa elokuvassa on kaikkiaan 32 esitystä, joita esittävät aikansa viihdetähdet. Mukana ovat muun muassa Juha Eirto, Eino Grön, Vieno Kekkonen, Laila Kinnunen, Brita Koivunen, Tapio Rautavaara, Annikki Tähti, Olavi Virta, Metro-Tytöt ja Kipparikvartetti. Puujalkavitsien laukojina esiintyvät kulissimiehet Eemeli ja Reino Helismaa.Tv-maailma 16–17/2011 s. 49. ==Näyttelijät== ==Lähteet== Luokka:Suomalaiset musiikkielokuvat Luokka:Suomalaiset mustavalkoelokuvat Luokka:Vuoden 1959 suomalaiset elokuvat Luokka:Jack Witikan ohjaamat elokuvat
Huonpohjanvuoren kalliomaalaukset

Huonpohjanvuoren kalliomaalaukset sijaitsevat noin 16 kilometriä itäkoilliseen Asikkalan kirkosta. Maalaukset sijaitsevat Ruotsalaisen länsiosassa, lounaaseen katsovassa korkeassa kallioseinämässä. Maalaukset löysivät Lahden kaupunginmuseon kalliomaalausinventoinnin yhteydessä Hannu Poutiainen ja Janne Kinnunen vuonna 2003. ==Kentän maalaukset== Kallion pinta on jäkälän peitossa ja haittaa kuvien havainnointia. Ne kuviot, jotka havaittiin inventoinnin yhteydessä, olivat jäkälättömillä alueilla. Kuvioita on raportoitu kolmelta erilliseltä alueelta, jotka sopivat 9,5 metriä leveälle ja 2,5 metriä leveälle alueelle. Vasemmanpuoleinen maalausalue on vain 1 m korkea ja se sijaitsee noin 4 metrin korkeudella Ruotsalaisen pinnasta. Yksi tunnistettava kuvio esittää vasemmalle katsovaa hirveä, jonka jalat peittyvät jäkälään. Toinen kuvio sen vieressä esittänee eläintä. Hirvi on 18 cm pitkä ja 15 cm korkea ja toisen eläimen 17 cm leveä ja 13 cm korkea. Nämä kuviot on voitu maalata alapuolella olevalta terassilta. Keskimmäinen maalattu alue on pieni, mutta sijaitsee 6,3 m Ruotsalaisen yläpuolella. Toinen havaituista kuvioista esittää 26 cm leveää venekuviota. Sen 7 pystyviivaa esittävät mahdollisesti miehistöä. Toinen kuvio on veneen vieressä 14 cm etäisyydellä ja esittänee oikealle katsovaa eläintä tai usean kuvion yhdistelmää. Epäselvän kuvion leveys on 20 cm ja korkeus 27 cm. Kuvakentän yläosasta on myös hahmotettu ihmistä muistuttava kuvio. Kivikäs, Pekka, 2005, s. 48 Oikealle laidalle jäävä kolmas kuvakentän osa on 1,5 m leveä ja 2,8 m korkea sijaiten noin 4 m Ruotsalaisen yläpuolella. Kentässä on useita kuvioita, mutta suuri osa niistä ovat epäselviä ja osin tuhoutuneitakin. ==Lähteet== * ===Viitteet=== ==Aiheesta muualla== Karttapaikka: Huonpohjanvuoren kalliomaalaukset Luokka:Suomen kalliomaalaukset Luokka:Päijät-Hämeen historia Luokka:Asikkala
Epäpuhtaus

Epäpuhtaus on kemiallisessa koostumuksessa aineosa, joka heikentää varsinaisen koostumuksen puhtautta. Epäpuhtaus voi esiintyä mm. kiinteän aineen (mm. metalli), nesteen tai kaasun (mm. ilma) koostumuksessa. ==Katso myös== * Pienhiukkanen Luokka:Materiaalifysiikka Luokka:Ympäristökemia
Buddha Yodfa Chulaloke

Buddha Yodfa Chulaloke oli (1737−1809) Thaimaan kuningas ja nykyisin hallitsevan Chakri-dynastian perustaja. Hänet tunnetaan myös nimellä Rama I. ==Kenraalista kuninkaaksi== Burmalaisen sotajoukon hyökättyä maahan 1767 kiinalaissyntyinen kenraali Taksin pakeni joukkoineen Chaophraya-joen suulle nykyisen Bangkokin tienoille ja julistautui täällä 1772 kuninkaaksi.Petersen, s.536 Buddhalaiset munkit kapinoivat kuningasta vastaan ja hän lähetti kenraali Chakrin rauhoittamaan tilannetta. Chakrin pakotti useat pienet ruhtinaat vasallisuhteeseen sekä maksamaan kuninkaalle veroa.Heikkilä-Horn, s.196 Näin Thaimaan nykyisin tunnetut rajat ja laajuus alkoivat hahmottua. Kun Taksinin väitettiin tulleen mielisairaaksi, kenraali Chakri teloitutti hänet sekä nousi valtaan 1782.Petersen, s.544 ==Kuninkaana== Rama I rakensi vanhan pääkaupungin Ayutthayan tuhouduttua täydellisesti joen toiselle puolelle oman hallintokeskuksensa, nykyisen Bangkokin. Palatsialuetta on pidetty jonkinlaisena toisintona tuhoutuneesta entisestä pääkaupungista.Heikkilä_Horn, s.197 Kuninkaan hallituskautta leimasi määrätietoinen Ayuttahayan perinteiden elvyttäminen ja kuninkaista tuli jumalakuningas.Heikkilä-Horn, s.223 Rama I:n kuoltua häntä seurasi 1809 hänen poikansa Rama II.Petersen, s.582 ==Kirjallisuutta== * * === Lähteet === Luokka:Thaimaan kuninkaat Luokka:Vuonna 1737 syntyneet Luokka:Vuonna 1809 kuolleet
Kudus Oyenuga

Kudus Oyenuga (s. 18. maaliskuuta 1993 Walthamstow, Lontoo, Englanti) on englantilainen jalkapalloilija, pelipaikaltaan hyökkääjä. Hän edustaa Valioliigan Tottenham Hotspuria. Oyenuga on kuulunut Tottenham Hotspurin akatemiaan täyspäiväisesti kaudesta 2009–2010 alkaen ja teki vajaan kahden kauden aikana 28 maalia alle 18-vuotiaiden akatemialiigan otteluissa. Huhtikuussa 2011 hän siirtyi suomalaiseen Myllykosken Palloon elokuuhun 2011 ulottuneella lainasopimuksella. Hän debytoi Suomen korkeimmalla sarjatasolla Veikkausliigassa 2. toukokuuta 2011 ottelussa IFK Mariehamnia vastaan. Oyenugan sekä hänen maanmiehensä Jake Nicholsonin laina purettiin kuitenkin jo myöhemmin toukokuussa, mitä ennen hän ehti pelata kolmessa Veikkausliigan ottelussa. == Lähteet == == Aiheesta muualla == * Kudus Oyenugan esittely Tottenham Hotspurin sivustolla Luokka:Elävät henkilöt Luokka:Englantilaiset jalkapalloilijat Luokka:Vuonna 1993 syntyneet
Sinimolluset

Sinimolluset (Nostoc) on syanobakteereihin eli niin sanottuihin sinileviin kuuluva mikrobisuku. Sitä esiintyy sekä suolaisessa että makeassa vedessä ja kosteissa olosuhteissa. Se muodostaa itsenäisenä streptokokkimaisia mikroskooppisia ketjuja. Sinimollusten prokaryoottiset solut kykenevät typen tuottamiseen ja ne voivat elää symbioosissa eräiden muiden eliöiden kuten yhteyttämään kykenevien lehtisammalten ja kotelosienten kanssa. Jäkälien sekovarsi muodostuu sienikomponentin ohella ainakin eräiden viherlevien tai Nostoc- tai Stigonema-sukuisten syanobakteerien osista. Eräät sinimolluslajit voivat muodostaa näkyviä kotelosieniä muistuttavia kasvustoja, esimerkiksi luumusinimollunen (Nostoc pruniforme), jota on tiettävästi kokeiltu ravinnoksikin. Toisaalta ainakin Nostoc flagelliforme-bakteerin on todettu sisältävän ihmisen keskushermostolle myrkyllistä aminohappoa beetametylamino- L-alaniinia. Web archive 2011 == Lajeja == * Nostoc azollae * Nostoc flagelliforme * Luumusinimollunen (Nostoc pruniforme) * Nostoc verrucosum * Muurainsinimollunen (Nostoc zetterstedtii) == Lähteet == * === Viitteet === == Aiheesta muualla == * Laji.fi: Sinimolluset (Nostoc) * UniProt, Taxonomy: Nostoc * National Center for Biotechnology Information (NCBI): Nostoc, taxonomy * Global Biodiversity Information Facility (GBIF): Nostoc * PheroBase: Semiochemicals of Genus Nostoc Luokka:Syanobakteerit
Bless Your Heart

Bless Your Heart on yhdysvaltalaisen Isley Brothers -yhtyeen funk-tyylinen kappale sekä singlejulkaisu vuodelta 1969. Se on ilmestynyt yhtyeen omalla levymerkillä T-Neck. Singlen tuottajat ovat Isley Brothersin jäsenet R. Isley, O. Isley ja R. Isley. == Kappaleet == # # Kappaleiden tekijät ovat R. Isley, O. Isley ja R. Isley. Julkaisija on Triple 3 Music BMI. == Lähteet == * Isley Brothersin vinyylisingle Bless Your Heart (T-Neck TN 912, 1969) * T-Neck Records Discogsin sivustolla Luokka:Vuoden 1969 kappaleet Luokka:Yhdysvaltalaiset musiikkikappaleet Luokka:Funkkappaleet
Voittolanjoki

Voittolanjoki () on joki Venäjällä Leningradin alueen Tusinan ja Kirovskin piireissä. Se saa alkunsa Tusina- ja Mujajoen väliseltä metsäalueelta Hattulan taajaman luota ja virtaa kohti pohjoista laskien Mujajokeen Korun (ven. Горы, Gory) huvilataajaman luona. Joen pituus on 23 kilometriä ja valuma-alueen laajuus 266 neliökilometriä. Joki on saanut nimensä sen varrella sijaitsevasta Voittolan (ven. Войтоловка, Voitolovka) kylästä. ==Lähteet== ==Aiheesta muualla== * Voittolanjoki Venäjän vesistörekisterissä Luokka:Inkerin joet Luokka:Leningradin alueen joet Luokka:Nevan alue
Muikka

Muikka () on joki Venäjällä Leningradin alueen Kirovskin piirissä. Se saa alkunsa Seulolan (ven. Сологубовка, Sologubovka) kylän luota, virtaa luoteeseen ja laskee Nevaan Mujajoen suun yläpuolella. Joen pituus on 27 kilometriä ja valuma-alueen laajuus 113 neliökilometriä. ==Lähteet== ==Aiheesta muualla== * Muikka Venäjän vesistörekisterissä Luokka:Inkerin joet Luokka:Leningradin alueen joet Luokka:Nevan alue
Naasianjoki

Naasianjoki ( ) on Venäjällä Leningradin alueen Korotkan piirissä virtaava 43 kilometriä pitkä joki, joka laskee Laatokkan etelärantaan Petrokrepostin lahdella Nazijassa. == Joen kulku == Naasianjoki saa alkunsa Maaluksan kylän lähellä sijaitsevalta Maluksinin suoalueelta (). Joki virtaa aluksi kohti luodetta ja se kääntyy ennen Slavjankan laajaa asuinaluetta () kohti pohjoista Laatokan rantaan asti. Siellä se virtaa Priladožskin (Приладожский) kautta rannikolle, jossa joenvarressa on Ala-Naasian kylän asutusta. Joen yli kulkee Priladožskin kohdalla valtatie Kuolan valtatie. Laatokan rannikolla se leikkaa ensin Vanhan Laatokan kanavan läpi () ja sitten vielä uuden Laatokan kanavan läpi. Muun muassa tämänkin joen vesi täydentää kanavasta poistuvaa vettä eikä kanavassa tarvita tämän takia sulkulaitteita. Joki on alajuoksulla 4–10 metriä leveä ja varsinkin alajuoksu kelpaa melontaan. Priladožskin kylän jätevedet on johdettu jokeen puhdistamattomina. == Historiaa == Joen nimen etymologia johdetaan suomalais-karjalaisesta sanasta nasia, jolla arvellaan tarkoitetun ”myrkkymarjoja” (Волчьи ягоды ). Niitä on kasvanut alueella paljon. Joen varrella on sijainnut Markkovan seurakuntaan kuuluneita inkerinsuomalaisia kyliä. Nykyään suurin asutuskeskus on Priladožskin taajama. Naasian taajama sijaitsee idempänä Lavajoen varrella. Alueella olevista soista on nostettu runsaasti turvetta ja turvesoiden kuivatusoja on aina johdettu Naasianjokeen. == Naasianjoen valuma-alue == Naasianjoki kuuluu Nevan vesistöalueessa Laatokan valuma-alueeseen ja se laskee suoraan Laatokkaan. Laatokan laskujoki Neva laskee Pietarissa Itämeren Suomenlahteen. Joen pituus on 42 kilometriä ja sen valuma-alueen pinta-ala on 332 neliökilometriä. Suurin sivujoki Mustajoki () yhtyy siihen Priladožskissa 5,2 kilometriä joensuusta. Mustajoki on 21 kilometriä pitkä ja sen valuma-alue on 92,6 neliökilometriä . Mustajoen latvahaarat sijaitsevat Slavjankassa asti. Keskijuoksulla sijaitsevat sivu- uomat Kjanga (Кянга) ja Barskovyi (Барсковый), jonka alueella on kaksi järveä. Järvet ovat Dolgojen pinta-ala on noin 20 hehtaaria , ja Barskoje (Варское). Yläjuoksulla sijaitsevat Svelenkaja (Свеленькая) ja Sidorvka (Сидорвка). Naasianjoella on vielä yksi luetteloitu järvi Krugloje, jonka pinta-ala on vain 2 hehtaaria . Kaivannaisten ottamisen jälkeen on vesi valloittanut monet kuopat, joten tekolampia on alueella runsaasti. Nazja1863.jpg|Yksityiskohta vuoden 1863 kartassa kanavasta Naasianjoen kohdalla NaziyaLadojskyChannel.jpg|Laatokan kanava Naasianjoen kohdalla vuonna 1909 USSR_map_NO_36-1_Leningrad.jpg|Naasianjoen valuma-aluetta vuoden 1954 kartassa == Huomioita == == Lähteet == Luokka:Inkerin joet Luokka:Leningradin alueen joet Luokka:Laatokan valuma-alue
Sosiaalinen eristäminen

Sosiaalinen eristäminen on yhteisöväkivallan muoto, jossa henkilöltä tai hänen ryhmältään kielletään tasavertainen osallistuminen muun ryhmän toimintaan. Historiallinen muoto sosiaalisesta eristämisestä on ns. katolisen kirkon asettama kirkonkirous. Sosiaalista eristämistä pidetään vakavana henkisen väkivallan muotona. Luokka:Syrjintä